**Ministru kabineta noteikumu projekta**

„Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana ar viedajām pilsētvides tehnoloģijām” nolikums” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta (turpmāk – MK) noteikumu projekts „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana ar viedajām pilsētvides tehnoloģijām” nolikums” (turpmāk – MK noteikumu projekts) izstrādāts pamatojoties uz likuma „Par piesārņojumu” 32.2 panta 4.6 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par piesārņojumu” 52. panta pirmajā daļā ir noteikts, ka Vides aizsardzības un reģionālas attīstības ministrija, sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām, izstrādā politiku klimata pārmaiņu samazināšanas saistību – siltumnīcefekta gāzu (turpmāk – SEG) emisiju samazināšana un oglekļa dioksīda piesaiste – izpildei atbilstoši konkrēto saistību izpildes termiņiem un koordinē attiecīgās politikas īstenošanu.  Latvijai laika periodā līdz 2020. gadam ir jāierobežo Eiropas Savienības (ES) Emisijas kvotu tirdzniecības sistēmas (ETS) neaptvertās SEG emisijas 17 % pieauguma robežās, salīdzinot ar Latvijas ne-ETS darbību SEG emisiju apjomu 2005. gadā. Savukārt periodam līdz 2030. gadam Latvijas ne-ETS mērķis visticamāk būs samazināt SEG emisijas par vismaz 6 % salīdzinot ar 2005. gada apjomu.  Latvijas ekspertu sagatavotās SEG emisiju prognozes[[1]](#footnote-2) laika posmam līdz 2035. gadam liecina, ka Latvijas kopējās ne-ETS darbību SEG emisijas laika periodā 2005.-2020. gads pieaugs par apmēram 7 %[[2]](#footnote-3). Tādējādi šobrīd prognozējams, ka Latvija varēs izpildīt 2020. gada ne-ETS darbību mērķi. Taču periodā līdz 2030. gadam, īstenojot tikai tos pasākumus, kuri ir iekļauti scenārijā ar pasākumiem[[3]](#footnote-4), ne-ETS darbību SEG emisijas pieaugs par 15,7 %. un jau šobrīd ir skaidrs, ka bez papildu pasākumiem Latvija nespēs izpildīt mērķus pēc 2020. gada. Tādejādi, lai nodrošinātu augstākminēto mērķu sasniegšanu, ir nepieciešams Latvijā ieviest jauna veida aktivitātes un paplašināt līdzšinējo Latvijā ieviesto pasākumu SEG emisiju samazināšanai loku.  MK noteikumu projekts nosaka Emisijas kvotu izsolīšanas instrumenta finansētā atklātā projektu konkursa „Siltumnīcefekta gāzu emisiju samazināšana ar viedajām pilsētvides tehnoloģijām” (turpmāk – konkurss) nolikumu, tai skaitā projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību, konkursa īstenošanas uzraudzību un novērtēšanu.  Konkursa mērķis ir SEG emisiju tieša un netieša samazināšana, ieviešot un demonstrējot viedās pilsētvides tehnoloģijas, kuras izmanto atjaunojamos energoresursus (turpmāk – AER) vai ja tās veicina energoefektivitātes paaugstināšanu, izmantojot inovatīvas vai praksē pārbaudītas pieejas. SEG samazināšana tādējādi tiek veicināta ne tikai enerģētikas sektorā, bet arī transporta sektorā, piem., optimizējot autotransporta satiksmes plūsmu pilsētās. Tā kā netiek atbalstīta konkrēta tehnoloģija, bet dažādi ļoti atšķirīgi inovatīvi risinājumi un konkursa ietvaros īstenojamās aktivitātes pēc sava rakstura un tehniskā izpildījuma iespējamas dažādas un nav salīdzināmas tiešā veidā, šobrīd pirms projektu apstiprināšanas un īstenošanas nav iespējams paredzēt tiešu ieguvumu SEG emisiju samazinājumā, kā arī izmaksu efektivitāti. Papildu sagaidāmie ilgtspējīgie ieguvumi no projektiem:   * gaisa piesārņojuma samazināšana, piemēram, transporta sektorā (sēra dioksīds, slāpekļa dioksīds, ozons, oglekļa dioksīds, daļiņu (PM10 un PM2,5) u.c.), * pielāgošanās klimata pārmaiņām veicināšana (daļa no SEG emisijas samazinošajiem pasākumiem var veicināt arī pielāgošanos klimata pārmaiņām. Pētījumos līdz šim konstatēti daudzi Latvijai būtiski klimata pārmaiņu riski un ievainojamības[[4]](#footnote-5).); * klimata pārmaiņu sistemātiskas risināšanas veicināšana, pievēršot dažādu sabiedrības grupu uzmanību un stimulējot projektu iesniedzējus plānošanas dokumentos iestrādāt klimata politikas mērķus un pasākumus, kā arī energopārvaldības sistēmu ieviešanu.   Enerģētikas attīstības pamatnostādņu 2016.-2020. gadam (1.2. apakšpunkts) Latvijas enerģētikas politikas ilgtermiņa mērķis paredz politiku vērst uz „(...) Latvijas ekonomikas tālākas attīstības, tās konkurētspējas reģionā un pasaulē, kā arī sabiedrības labklājības un vides kvalitātes paaugstināšanas nodrošināšanu.(...)”, kā vienu no apakšmērķiem paredzot: „(...) ilgtspējīga enerģētika, kas nodrošina enerģētikas ilgtspēju gan ekonomiskā, gan sociālā, gan vides izpratnē. To plānots panākt, uzlabojot energoefektivitāti, ieviešot viedās tehnoloģijas un veicinot augsti efektīvu ražošanas tehnoloģiju un AER izmantošanas tehnoloģijas. (...)” Viens no enerģētikas politikas pamatprincipiem ir „inovatīvu risinājumu, tajā skaitā viedo tehnoloģiju, ieviešana”, ko īstenos šis konkurss. Līdz ar to konkurss dos ieguldījumu Latvijas enerģijas galapatēriņa ietaupījuma mērķa sasniegšanā un tiks iekļauts Energoefektivitātes politikas alternatīvo pasākumu plānā enerģijas galapatēriņa ietaupījuma mērķa 2014.–2020. gadam sasniegšanai.  Viedā pilsētvides tehnoloģija ir pilsētvidē uzstādāma iekārta vai iekārtu sistēma, kuras neatņemama sastāvdaļa ir attālināti vadāmas informācijas un komunikāciju tehnoloģijas, un kas tiek izmantota enerģijas ražošanai, lai nodrošinātu esošu tehnoloģiju darbību un SEG emisiju samazināšanu, vai kas tiek izmantota pilsētvides tehnoloģijas patērētā enerģijas apjoma samazināšanai, lai optimizētu vai padarītu efektīvākus procesus un samazinātu siltumnīcefekta gāzu emisijas. Viedās pilsētvides tehnoloģijas pēc būtības ir viedo tehnoloģiju ieintegrēšana atjaunojamos energoresursus izmantojošās vai energoefektivitāti veicinošās iekārtās, piemēram:   1. ēku konstrukcijā iebūvētas vēja un/vai saules elektrostacijas; 2. mazas jaudas vertikālas ass vēja elektrostacijas; 3. saules elektrostaciju un vēja elektrostaciju saražotās elektroenerģijas izmantošana pilsētvides tehnoloģijās, piemēram, satiksmē – luksoforos, ceļazīmēs u.c.; 4. saules un/vai vēja elektrostaciju izmantošana ielu apgaismojuma iekārtās; 5. dažādu atjaunojamo energoresursu tehnoloģiju kombinēti risinājumi, piemēram, saules kolektoru un siltumsūkņu apvienota sistēma un „saules sūknis“ siltumenerģijas nodrošināšanai; 6. „saules siena“ siltumenerģijas nodrošināšanai; 7. viedas un pilsētvidē iekļautas atjaunojamo energoresursu iekārtas elektroenerģijas ražošanai, piemēram, „saules koks“; 8. viedas un pilsētvidē iekļautas atjaunojamo energoresursu iekārtas siltumenerģijas ražošanai; 9. saules un/vai vēja elektrostaciju izmantošana elektromobiļu uzlādes staciju attīstībā; 10. fotoelektriskās saules enerģijas gaisa kondicionēšanas sistēmas; 11. satiksmes monitoringa un uzskaites sistēma, kas nodrošina satiksmes plūsmas regulēšanas optimizāciju, tādējādi samazinot enerģijas (degvielas) patēriņu; 12. sensori, kas veicina enerģijas patēriņa regulēšanu, tādējādi samazinot enerģijas patēriņu; 13. viedas stāvlaukumu sistēmas, kas iesaka tuvākās brīvās stāvvietas un mazina satiksmes plūsmas intensitāti, tādējādi samazinot enerģijas (degvielas) patēriņu; 14. LED apgaismojums (gaismu emitējošā diode).     MK noteikumos ir noteikts minimāli sasniedzamais oglekļa dioksīda emisiju samazinājuma efektivitātes rādītājs, (turpmāk – efektivitātes rādītājs), kas ir 0,1 kgCO2/EUR. Noteiktais efektivitātes rādītājs nav attiecināms uz projektiem, kuros plānota atjaunojamo energoresursu izmantojošu viedo pilsētvides tehnoloģiju iegāde un uzstādīšana tikai elektroenerģijas ražošanai. Efektivitātes rādītājs ir aprēķināts ņemot vērā līdzšinējo pieredzi citos finanšu/atbalsta instrumentos, aktuālās izmaiņas attiecībā uz elektroenerģijas CO2 emisijas faktoru, kā arī tehnoloģiju tehniskos parametrus, to izmaksas un pieejamību tirgū.  Uzstādītajai viedās pilsētvides tehnoloģijai ir jābūt pieejamai publiskā teritorijā, attiecīgi projekta iesniedzēju loks ir pašvaldības vai tās iestādes, kuru īpašumā, valdījumā vai turējumā ir publiskās ēka vai teritorija. MK noteikumu projekts paredz, ka projekta iesniedzējs, kas nav pašvaldība, veic vienu vai vairākus deleģētos uzdevumus pašvaldību pārvaldes autonomo funkciju ietvaros. Privātpersonu dibinātas kapitālsabiedrības un valsts dibinātas augstskolas ir izslēgtas kā potenciālie finansējuma saņēmēji, jo MK noteikumu projekts neparedz sniegt atbalstu, kas varētu tikt kvalificēts kā valsts atbalsts komercdarbībai. Projekta iesniedzējs drīkst iesniegt ne vairāk kā divus iesniegumus (pa vienam vai abus vienā MK noteikumu 6. punktā minētajā jomā).  Konkursā nav noteiktas prasības tehnoloģiju novietojumam un atrašanās vietai, jo mērķis ir demonstrēt inovatīvas pieejas. Kā viedās pilsētvides tehnoloģijas novietojums ir atbalstāms gan ēku ārējās fasādes, jumti, zeme, gan citas esošas konstrukcijas uzsverot nosacījumu, ka tehnoloģija ir sabiedrībai pieejama. Uzstādītajai tehnoloģijai raksturojumā (MK noteikumu 26.4.4. apakšpunkts par projekta tehnisko raksturojumu) ir jāiekļauj pilnīgs, saprotams un nepārprotams plāns un tā tehniskā izpilde, ko jāpamato ar rasējumiem un citiem profesionāliem aprēķiniem, izmantojot tam paredzētas programmatūras, kas raksturo projektā uzstādāmās tehnoloģijas pamatotību un piemērotību, piemēram, DIALUX. Ja specifiskai projekta aktivitātei tādas nav, to norādīt.  Lai veicinātu atjaunojamo energoresursu izmantošanas un energoefektivitātes paaugstināšanas demonstrāciju netradicionālā veidā, paaugstinātu sabiedrības informētību un veicinātu tehnoloģiju ieviešanu turpmāk, MK noteikumu projektā ir atsevišķi izdalīts piešķiramā finansējuma apjoms katrai no konkursa ietvaros atbalstāmajām projekta jomām.  Publicitātes un demonstrācijas pasākumi ir jāīsteno gan projekta aktivitāšu īstenošanas laikā, kas ir projekta attiecināmās izmaksas, gan arī jānodrošina sabiedrības informēšana pēc tā, attiecīgi monitoringa veikšanas perioda laikā, par saviem līdzekļiem. Aktivitātes sabiedrības informēšanai var būt dažādas – stendu un pasākumu formātā, semināri un konferences kā atsevišķi pasākumi vai iekļaujot tos citu publisku pasākumu ietvaros. Tiem jānodrošina pēc iespējas plašākas sabiedrības daļas informēšana, izglītošana un jāveicina projekta iespējamo pārnešanu un izmantošanu citās Latvijas pilsētās.  Ņemot vērā, ka projektu konkursā tiek atbalstītas viedās pilsētvides tehnoloģijas, kas pēc būtības galvenokārt būs inovatīvi risinājumi Latvijā, un projektu iesniedzējiem var būt ierobežota pieredze šādu projektu īstenošanā, MK noteikumu projekts paredz, ka finansējuma saņēmējiem avansa maksājums var sasniegt līdz 50 % no projektam apstiprinātās finanšu instrumenta finansējuma summas. Līdz ar to projekta īstenošanas sākuma stadijā pieejamais finansējums var būt veicinošs apstāklis sekmīgai projekta īstenošanai.  Atbilstoši Valsts pārvaldes iekārtas likuma 40. panta pirmajai daļai Vides aizsardzības un reģionālās attīstības ministrija deleģē sabiedrībai ar ierobežotu atbildību „Vides investīciju fonds” (turpmāk – Vides investīciju fonds) veikt uzdevumus, kas minēti MK noteikumu projekta 3. punktā. Izvērtējot VIF līdzšinējo pieredzi līdzīga finanšu instrumenta un tā ietvaros īstenoto projektu konkursu ieviešanā 2017. gada 28. jūnija starp VARAM un VIF tika noslēgts atsevišķu pārvaldes uzdevumu deleģēšanas līgums. Lai pārbaudītu projekta iesniedzēja atbilstību konkursa nolikuma prasībām, Vides investīciju fondam vajadzības gadījumā būs nepieciešams saņemt ziņas no valsts informācijas sistēmas „Sodu reģistrs” par noteikumu projekta 16.2. apakšpunktā un 16.3. apakšpunktā minētajiem noziedzīgajiem nodarījumiem un administratīvajiem pārkāpumiem.  *IoT* (*Internet of Things,* lietu internets) jeb starptīklošana ir interneta tīklā savienotas elektroniskas ierīces, kas pārraida informāciju uz mākoņdatnēm un viena otrai. Par *IoT* iekārtu var būt, piemēram, viedtālrunis, sadzīves tehnika, medicīnas aprīkojums u.tml. *IoT* ir nodrošināms gan radiofrekvenču spektrs, gan numerācijas resursi.  Ņemot vērā, ka Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas „Izaugsme un nodarbinātība” specifisko atbalsta mērķu vai to pasākumu ietvaros potenciāli ir risks par MK noteikumu projektā ietverto atbalsta pasākumu pārklāšanos ar darbībām, kas tiek īstenotas, piemēram, 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās”, 4.5.1.2. pasākuma „Attīstīt videi draudzīgu sabiedriskā transporta infrastruktūru”, 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”, 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros, uz finanšu instrumenta finansējuma saņemšanu ir nepieciešams nodrošināt demarkāciju, kas tiks veikta projektu līmenī, veicot projektu iesniegumu vērtēšanu. Galvenie nosacījumi, kas nodrošinās demarkāciju, ir finansējuma sadalījums atbalstāmajām aktivitātēm, kas ir noteikts, ņemot vērā MK noteikumu projekta 22. un 23. punktā raksturoto tehnoloģiju specifiku un tirgus tendences inovatīvu risinājumu izmaksām, kā arī ierobežojums pretendēt uz finanšu instrumenta finansējumu atbilstoši šo noteikumu 15.3. apakšpunktam. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Vides investīciju fonds |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības vai to iestādes, kā arī pašvaldību kapitālsabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Normatīvā akta apstiprināšanas gadījumā tiks īstenoti projekti, kas, ņemot vērā to specifiku, veicinās nodarbinātību, samazinās enerģijas patēriņu un SEG emisijas, dodot ieguldījumu Latvijai obligātā enerģijas ietaupījumu mērķa sasniegšanā, samazinās negatīvo ietekmi uz veselību un atjaunojamo energoresursu izmantošanas projekti veicinās Latvijas enerģētisko neatkarību. Ieguvumu izjutīs sabiedrība, jo tehnoloģijas tiks ieviestas pilsētvidē. Īstenotie projekti samazinās pašvaldību izmaksas par enerģijas patēriņu. |
| 3. | Administratīvo izmaksu monetārs novērtējums | Normatīvā akta apstiprināšanas gadījumā tiks īstenots projektu iesniegumu konkurss, kas, ņemot vērā tā specifiku, samazinās pašvaldībām izdevumus par enerģijas patēriņu, veicinās SEG emisiju samazināšanu.  Konkursa ietvaros pieejamais finansējums ir 8 000 000 EUR. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2018 | | Turpmākie gadi (EUR) | | |
|  | | 2019 | 2020 | 2021 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar 2018. gadu | Izmaiņas salīdzinot ar 2018. gadu | Izmaiņas salīdzinot ar 2018. gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 4 000 000 | 2 000 000 | 2 000 000 | 0 |
| 1.1. valsts pamatbudžets, tai skaitā  ieņēmumi no maksas pakalpojumiem un citi  pašu ieņēmumi | 0 | 4 000 000 | 2 000 000 | 2 000 000 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 5 714 286 | 2 857 143 | 2 857 143 | 0 |
| 2.1. valsts pamatbudžets | 0 | 4 000 000 | 2 000 000 | 2 000 000 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 1 714 286 | 857 143 | 857 143 | 0 |
| 3. Finansiālā ietekme: | 0 | -1 714 286 | -857 143 | - 857 143 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | -1 714 286 | -857 143 | - 857 143 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | -1 714 286 | -857 143 | - 857 143 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -1 714 286 | -857 143 | - 857 143 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2018. gadā plānoti avansa maksājumi atbilstoši MK noteikuma projekta 71.1. apakšpunktam, 2019. un 2020. gadā veicami starpposma maksājumi atbilstoši faktiski konkursa ietvaros apstiprināto projektu naudas plūsmu prognozēm.  Ņemot vērā, ka projekta iesniedzēji ir arī Latvijas Republikas pašvaldības, savukārt konkursa ietvaros maksimāli pieļaujamā finanšu instrumenta atbalsta intensitāte nepārsniedz 70 % no projekta kopējām attiecināmajām izmaksām un atbilstoši MK noteikumu projekta 21. punktam projekta finansējuma saņēmējs līdzfinansējumu nodrošina no saviem līdzekļiem, prognozējamā MK noteikumu projekta finansiālā ietekme uz pašvaldību budžetiem, pieņemot, ka visi projektu finansējuma saņēmēji būs pašvaldības, 2018. gadā ir 1 714 286 EUR, 2019. gadā un 2020. gadā 857 143 EUR*.* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Konkursa ietvaros pieejamais finansējums ir 8 000 000 EUR. Finansējums tiks plānots Vides aizsardzības un reģionālās attīstības ministrijas programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00) atbilstoši faktiski konkursa ietvaros apstiprināto projektu naudas plūsmu prognozēm, papildu nepieciešamos finanšu līdzekļus pieprasot un saņemot normatīvajos aktos noteiktajā kārtībā no budžeta resora „74.Gadskārtējā valsts budžeta izpildes procesā pārdalāmais finansējums” budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

|  |  |  |  |  |  |
| --- | --- | --- | --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | | | | |
| 1. | Saistības pret Eiropas Savienību | Projekts šo jomu neskar. | | | |
| 2. | Citas starptautiskās saistības | Projekts šo jomu neskar. | | | |
| 3. | Cita informācija | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | | Nav | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos  ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Stingrākas prasības netiek piemērotas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Nav. | | |
| Cita informācija | | | Nav. | | |

|  |  |  |  |
| --- | --- | --- | --- |
| VI. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Vides aizsardzības un reģionālās attīstības ministrija organizēja divas sanāksmes MK noteikumu projekta izstrādes veidošanas procesā:   1. 2017. gada 25. janvārī konsultācijas ar viedo pilsētvides tehnoloģiju ekspertiem; 2. 2017. gada 20. februārī sanāksme ar potenciālajiem projekta iesniedzēju pārstāvjiem.   2017. gada 8. februārī MK noteikumu projekts tika publicēts ministrijas tīmekļvietnē publiskai apspriešanai līdz 22. februārim. Ieinteresētās puses varēja sniegt viedokli arī pēc MK noteikumu projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | | Konsultāciju sanāksme (25.01.2017) ar biedrību un nodibinājumu, izglītības un pētniecības iestāžu, kuras saistītas ar potenciālām viedajām pilsētvides tehnoloģijām no to izstrādes un tehnoloģiskā viedokļa, ekspertiem.Sanāksme (20.02.2017) ar potenciālajiem projektu iesniedzējiem  - Latvijas Lielo pilsētu asociācijas, Latvijas Pašvaldību savienības un pašvaldību pārstāvji.Publiskās apspriešanas laikā (termiņš 22.02.2017) tika saņemti rakstiski priekšlikumi no Liepājas pilsētas pašvaldības (20.02.2017 un 22.02.2017), Daugavpils pilsētas pašvaldības (21.02.2017), Jūrmalas pilsētas domes (22.02.2017), biedrības “Passive House Latvija” (22.02.2017), biedrības par atklātību – Delna (22.02.2017). |
| 3. | Sabiedrības līdzdalības rezultāti | | 2017. gada 25. janvāra un 20. februāra sanāksmēs (VI sadaļas 1. punktā minētās sanāksmes) izteiktie ierosinājumi ir izvērtēti un iespēju robežās, ņemot vērā konkursa mērķi, iekļauti konkursa nolikumā. Ir precizēta terminoloģija un MK noteikumu specifika, lai samazinātu interpretācijas iespējas.  Pēc publiskās apspriešanas tika izskatīti seši saņemtie priekšlikumi no Liepājas pilsētas pašvaldības. Ir ņemts vērā ierosinājums palielināt kopējo uzstādīto elektrisko jaudu (noteikumu 24.1. apakšpunkts), savukārt nav ņemts vērā priekšlikums par finansējuma nenodalīšanu divām jomām (noteikumu 6. pants), attiecināmajām izmaksām par ieguldījumiem ēkas norobežojošās konstrukcijas pielāgošanai projekta aktivitātēm un par projektu iesniegšanas termiņa pagarināšanu (noteikumu 34. punkts).  Tika izskatīti četri priekšlikumi no Daugavpils pilsētas pašvaldības. Ņemts vērā priekšlikums par papildu punktu piešķiršanu pašvaldībām, kurām ir ieviesta sertificētā energopārvaldības sistēma, savukārt nav ņemti vērā priekšlikumi par 4. pielikuma kvalitātes kritērijiem: 1. kritērijs: par oglekļa dioksīda samazinājumu vērtēšanu pēc dokumentācijā norādītā, 2. kritērijā: izvērtēt pēc ieguldītā finansējuma attiecības pret ietaupītā oglekļa dioksīda samazinājuma un 9. kritērijā: papildus ieviest vērtējumu ar punktiem par projekta vidēju gatavības pakāpi.  Tika izskatīti pieci saņemtie priekšlikumi no Jūrmalas pilsētas domes. Tiek ņemts vērā ieteikums precizēt terminoloģiju, projekta aktivitāšu īstenošanas termiņu, iesniegto dokumentu attiecināšanu, savukārt nav ņemti vērā priekšlikumi par monitoringa perioda demonstrācijas un publicitātes aktivitāšu attiecināšanu.  Tika izskatīti pieci saņemtie priekšlikumi no biedrības „Passive House Latvija”. Ņemts vērā ierosinājums izvērtēt pilsētu plānošanu un attīstību (noteikumu 4.pielikums papildināts ar kvalitātes kritēriju Nr. 3), savukārt nav ņemti vērā priekšlikumi par maksimālā finansējuma palielināšanu, kā arī kvalitātes vērtēšanas kritēriju precizēšanu.  Ir izskatīti desmit saņemtie biedrības par atklātību – Delna priekšlikumi. Ir ņemti vērā priekšlikumi pilnveidot terminoloģiju, priekšlikums par publicitātes un demonstrāciju pasākumu attiecināšanu un priekšlikums par kvalitātes vērtēšanas kritēriju par projekta iesniedzēja pieprasīto finansējumu. Daļēji ņemti vērā priekšlikumi par inovācijas novērtējumu un ierobežot projekta iesniedzēja projekta iesniegumu skaitu. Savukārt nav ņemti vērā priekšlikumi par konkursa mērķa tehnoloģiju maiņu, projekta īstenošanas vietas noteikšanu un kritērija par projekta iesniegšanas gatavību papildināšanu.  Ir izskatīti 11 saņemtie priekšlikumi no biedrības „Latvijas Energoefektivitātes asociācija”. Ir ņemti vērā daļēji priekšlikumi par oglekļa dioksīda emisiju samazinājuma efektivitātes rādītāja noteikšanu, kā arī attiecībā uz projektu iesniegumu skaitu atbilstoši plānotajām aktivitātēm. Savukārt nav ņemti vērā priekšlikumi par atsevišķu kvalitātes vērtēšanas kritēriju precizēšanu, projektu iesniedzēja loka paplašināšanu, tehnisko nosacījumu precizēšana, it īpaši attiecībā uz viedo pilsētvides tehnoloģiju izmantošanu ielu apgaismojumā, kā arī termiņa pagarināšanu projektu iesniegumu precizējumu veikšanai.  Ir izskatīti pieci saņemtie priekšlikumi no Rīgas Tehniskās universitātes. Ir ņemti vērā priekšlikumi par terminoloģijas precizēšanu un neattiecināmo izmaksu pozīcijas precizēšanu. Savukārt nav ņemt vērā priekšlikumi par viena kvalitātes vērtēšanas kritērija precizēšanu un tehnisko nosacījumu precizēšanu, it īpaši attiecībā uz viedo pilsētvides tehnoloģiju izmantošanu ielu apgaismojumā. |
| 4. | Cita informācija | | Nav. |
|  | |
| VII. Tiesību akta projekta izpildes nodrošināšana un tās ietekme uz institūcijām | | | |
| 1. | Projekta izpildē iesaistītās institūcijas | | Uzdevumus, kas saistīti projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu, kā arī par līgumu par projekta īstenošanu sagatavošanu, noslēgšanu, grozīšanu un laušanu, pārskatu pārbaudi un projektu īstenošanas kontroli, veiks valsts sabiedrībai ar ierobežotu atbildību „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Jaunas institūcijas netiks veidotas. |
| 3. | Cita informācija | | Nav. |

Anotācijas IV sadaļa – MK noteikumu projekts šo jomu nesakar.

Vides aizsardzības un

reģionālās attīstības ministrs K. Gerhards

S. Grīnvalde 67026907,

sofija.grinvalde@varam.gov.lv

1. Latvijas SEG emisiju prognozes periodam 2014.-2035.gadam <http://cdr.eionet.europa.eu/lv/eu/mmr/art04-13-14_lcds_pams_projections/envvyqbag/> [↑](#footnote-ref-2)
2. Pēdējais šobrīd pieejamais oficiālais Ziņojums par SEG prognozēm, politiku un pasākumiem ir gatavots 2014.gadā, ņemot vērā SEG inventarizācijas datus (aktivitātes dati, radītais SEG emisiju apjoms) līdz 2012. gadam, kā arī ņemot vērā 2014. gada iedzīvotāju, makroekonomiskās un sektoru attīstības prognozes. Aktuālā un jaunākā informācija par Latvijas nākotnes progresu SEG emisiju samazināšanā būs pieejama 2017. gada pirmajā ceturksnī, kad Latvija pabeigs gatavot jaunās SEG prognozes! [↑](#footnote-ref-3)
3. Šajā SEG prognožu scenārijā prognozējot SEG emisiju izmaiņas tiek ņemti vērā tie pasākumi, kas jau ir īstenoti, šobrīd tiek īstenoti, vai to īstenošana ir ieplānota un finansējums šo pasākumu īstenošanai ir noteikts (esošie pasākumi) [↑](#footnote-ref-4)
4. Vides aizsardzības un reģionālās attīstības ministrija sadarbībā ar SIA “Baltkonsults”, SIA “Estonian. Latvian & Lithuanian Environment” un LVMI “Silava” izstrādātie pētījumi par risku un ievainojamības novērtēšanu un pielāgošanās pasākumu identificēšanu četrās jomās – ainavu plānošana un tūrisms, bioloģiskā daudzveidība un ekosistēmu pakalpojumi, veselība un labklājība lauksaimniecība un mežsaimniecība http://www.varam.gov.lv/lat/publ/petijumi/petijumi\_klimata\_parmainu\_joma/?doc=23668 [↑](#footnote-ref-5)